CELEX: 62013TN0461
Language: et
Date: 2013-08-30 00:00:00
Title: Kohtuasi T-461/13: 30. augustil 2013 esitatud hagi — Hispaania versus komisjon

19.10.2013   
            
            
               ET
            
            
               Euroopa Liidu Teataja
            
            
               C 304/23
            
         30. augustil 2013 esitatud hagi — Hispaania versus komisjon
   (Kohtuasi T-461/13)
   2013/C 304/41
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: A. Rubio González)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               mõista menetluse kulud välja kostjaks olevalt institutsioonilt.
            
         
      Väited ja peamised argumendid
   
   Käesolev hagi esitati komisjoni 19. juuni 2013. aasta otsuse peale, mis käsitleb riigiabi SA.28599 (C 23/2010 (ex NN 36/2010, ex CP 163/2009), mida Hispaania Kuningriik andis maapealse digitaaltelevisiooni kasutuselevõtuks äärealadel ning väheasustatud piirkondades (välja arvatud Castilla-La Mancha). Selle otsusega tunnistati antud abi osaliselt siseturuga kokkusobimatuks ja nõuti selle tagastamist.
   Hagi põhjenduseks esitab hageja viis väidet.
   
               1.
            
            
               Esimese väite kohaselt rikuti ELTL artikli 107 lõiget 1, kuna kohtuasja asjaoludel ei antud majandustegevusega tegelevatele üksustele mingit majanduslikku eelist, meede ei olnud valikuline ning konkurentsi ei moonutatud.
            
         
               2.
            
            
               Teise väite kohaselt rikuti ELTL artikli 106 lõiget 2 ja artikli 107 lõike 3 punkti c, arvestades, et ei ole tõendatud, et rikutud oleks tehnoloogia neutraalsuse põhimõtet.
            
         
               3.
            
            
               Kolmanda väite kohaselt rikuti riigiabi menetlust, arvestades eeskätt selle ülemäärast pikkust, esitatud tõendite arvestamata jätmist ja ühtsuse ja objektiivsuse puudumist uurimistoimingutes.
            
         
               4.
            
            
               Neljanda väite kohaselt, mis esitati teise võimalusena, rikuti õiguskindluse, võrdsuse, proportsionaalsuse ja subsidiaarsuse põhimõtteid ja sellest tulenevalt puudub kohustus abi tagastada, sest nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339) artikkel 14 ei kohusta abi tagastama juhul, kui rikuti liidu õiguse üldpõhimõtteid.
            
         
               5.
            
            
               Viienda väite kohaselt, mis samuti esitatakse teise võimalusena, rikuti Euroopa Liidu põhiõiguste hartas sätestatud õigust olla informeeritud ja sellest tulenevalt puudub kohustus abi tagastada.